Legend of Kuapakaa. 133 



me ka olelo mua a lakou i hooholo ai. Hee koke iho la no o Kuapakaa i ka nalu o uka o 

 ka ae one, a pau ekolu, alaila, pae niai la, ka waa o na kanaka makua, ua eo ia ia nei. 



Ma keia heihei ana, ua laha aku la ka lohe ia Keawenuiaumi. i ka make o kekahi 

 man kanaka ona i ke keiki. Ia wa, noonoo o Keawenuiaumi, a olelo aku: "He oiaio, 

 ina na wahi keiki uuku, a o kahi keiki a makou i holo mai nei, aole e pakele, make io." 

 Kena aku la o Keawenuiaumi i ka elele. e kii i ke keiki a hele mai, imua ona, e nana ia ia. 

 A hiki ke keiki, ike mai la ke "Hi, o ke keiki no i holo pu mai ai; lele mai la ia apo i ka ai o 

 ke keiki, uwe me ka helelei o ka waimaka, no kona hoopoina ana ia ia, me ka haalele i na 

 waa. A ua noonoo ke "Hi ma ka hoopomaikai ana o ka keiki ia ia i loko o ka make a me 

 ka pilikia. 



A pau ka uwe ana, ninau aku la o Keawenuiaumi: "I hea kou wahi i noho ai?" 

 "I na waa no o kakou."' "Heaha kau ai, o ka noho ana?" "O kahi koena ai maloo no a 

 kakou i holo mai ai." A hala ia ninau, ninau hou o Keawenuiaumi: "A o oe no ka i 

 heihei mai nei me na kanaka o"u i Kohala?" Ae aku no o Kuapakaa: "Ae." "A o oe no 

 ka i heihei hou mai nei?"' "Ae."" "Heaha ka oukou pili?'" "I ka heihei mua ana, he 

 ia ; i keia heihei hou ana mai nei, o na iwi no o makou ; nolaila, ua eo no lakou la ia'u, a 

 ke a ala ka unui e kalua ai, a hoi aku wau kalua."' 



Alaila, uwe iho la o Keawenuiaumi, me ke kulou i lalo; ninau mai la ke keiki: 

 "E uwe ana oe i ke aha?"' "E uwe ana au no o"u kanaka i ka make."' I aku ke keiki; 

 "Aole no'u ka hewa, no lakou no; ua hai aku au, ma ka waiwai no ka pili a makou, ninau 

 mai lakou ia"u, 'auhea kou waiwai?" Hai aku au o na waa o kaua, hoole lakou. Make- 

 make no lakou la o na iwi ka pili, nolaila, ae aku au, no ka mea, ua hookaha lakou la i 

 kuu uuku."' 



I mai o Keawenuiaumi : "Auhea oe e ke keiki. Ke noi aku nei au ia oe, e like me 

 kou aloha ia'u, pela oe e aloha mai ai i ka"u noi aku ia oe. No ka mea, i ahona no au 

 ia mau kanaka o"u, ina e make ae ia oe, o ko"u hemahema no ia. Nolaila, ina e aloha 

 oe ia'u, e ola lakou, ina e manao oe e make lakou, e pepehi mai no oe ia'u." I aku o 

 Kuapakaa: "He oi aku anei kou minannna ia lakou, mamua o kahi mea e ae."" Ae aku 

 ke "Hi. "Ae, aka, aole au e minamina ia lakou, ina e loaa aku nei kuu kauwa o 

 Pakaa." 



I aku o Kuapakaa ia Keawenuiaumi : "Ina he manao nui kou e ola keia mau 

 kanaka ou, aole e loaa o Pakaa ia kaua ke kii aku i Kaula, a ina hoi e hooko mai e make 

 keia poe kanaka, alaila, loaa ko kauwa o Pakaa. No ka mea, oia no ka mea i haalele 

 ai o Pakaa ia oe, no ka nui o au punahele." I mai o Keawenuiaumi : "E kii oe a loaa mai, 

 alaila, make lakou." 



Ia wa, olelo aku o Kuapakaa ia Keawenuiaumi, me ka hai aku o Kuapakaa ia 

 Pakaa: "Aia no i Molokai kahi i noho ai, ia oukou i holo ae nei, o maua no ke kau ana i 

 luna o kahi waa, o ia no kahi pupu mamua o'u e kulou ana i lalo ke poo. O ke kumu 



